Det er ukjent hvor stort «Regent» var, men trolig var skipet like stort som «Henry Grace à Dieu», som i deplasement var 200 tonn tyngre enn «Sovereign» (1488). Størrelsen på mannskapet varierte i årene mellom 1491 og 1512, men en inventarliste over utstyret i skipet er bevart for ettertiden. Inventarlisten forteller at lasten omfattet 200 langbuer med 400 pilkurver, 248 stakevåpen og 100 spyd, noe som betyr at det var minst 500 til 600 soldater ombord på storskipet.